
A Team Resource Management - tréning bemutatása, lehetséges adaptációja a katonai repülésirányítói képzés rendszerébe

Dolgozatom témája elsősorban a Team Resource Management-tréning továbbiakban TRM) bemutatása, valamint ajánlások megfogalmazása arra vonatkozóan, hogyan lehetne ezt a képzést felhasználni, illetve beilleszteni a katonai repülésirányítók képzésébe. Munkám során a tréningmódszer ismertetésén, a tréning tartalmán túl kitértem a TRM kialakulására, és bemutattam néhány gyakran alkalmazott gyakorlatot. Ezen kívül ismertettem a humánfaktor kérdését, és felsoroltam a sikeres légiforgalmi irányításhoz szükséges kompetenciákat is. Végezetül tettem néhány ajánlást a TRM katonai repülésirányítói képzésbe való integrációjáról, illetve annak egyéb katonai terülteken való alkalmazhatóságáról.



